| Medaljeoversikt |
| --- |
| Konkurrerte for Norges flagg Norge |
| Skiskyting |
| Skiskyting VM i skiskyting |
| Gull | 2013 Nové Město |  Stafett  |
| Skiskyting EM i skiskyting |
| Bronse | 2014 Nové Město |  Stafett  |
| Skiskyting Junior-VM i skiskyting |
| Gull | 2012 Kontiolax |  Sprint  |
| Gull | 2012 Kontiolax |  Stafett  |
| Bronse | 2012 Kontiolax |  10 km  |
| Langrenn |
| Langrenn Junior-NM i langrenn |
| Gull | 2013 Lillehammer | M 19/20 år 15 km fri |

**Hilde Fenne** (født 12. mai 1993 på Voss) er en norsk skiskytter. Hun ble juniorverdensmester i sprint i 2012, og fikk stafettgull i VM i skiskyting 2013. 

Hun er datter til de tidligere landslagsskiskytterne Gisle Fenne og Helga Øvsthus Fenne.

Idrettskarriere
---------------

### 2009-10

Fenne debuterte internasjonalt i Junior-VM i skiskyting 2010, der hun kom på 20.-plass på sprinten, 17.-plass på normaldistansen og 15.-plass på jaktstarten. Hun kom på andreplass i klassen 17-18 år i Skarverennet 2010, bak Mari Sandeggen. 

Hun kom på niendeplass i NM i motbakkeløp 2010 (Lønahorgi opp). Hun deltok også i Ungdomsmesterskapet i friidrett 2010, der hun vant 3000 meter med tiden 10:14,21.

### 2010-11

Hun fikk to medaljer i European Youth Olympic Festival 2011. Individuelt fikk hun bronse på sprinten, og hun deltok også på Norges mixlag som fikk sølv på stafetten. Hun deltok i K18-klassen i junior-NM i skiskyting 2011, og vant der normaldistansen og sprinten. På stafetten kom Hordaland SSK på femteplass i klassen K17-21. 

I NM i skiskyting 2011 vant SSK Hordaland kvinnestafetten, der Fenne gikk sammen med Birgitte Røksund og Jori Mørkve. Fenne fikk også sølv på jaktstarten, bak Tora Berger. På sprinten kom hun på åttendeplass.

På sommerføre ble hun beste kvinne i motbakkeløpene Stalheimskleiva opp og Hanguren Opp, og hun ble fjerde beste kvinne i Vidasete opp. 

### 2011-12

Høsten 2011 vant hun K19-klassen i NM i rulleskiskyting 2011. Hun deltok i junior-VM i skiskyting 2012, som ble arrangert i Kontiolax i Finland. Individuelt vant hun sprinten, og hun fikk bronse på 10 km. I jaktstarten startet hun først, siden hun vant sprinten, men fikk åtte bom og endte på femteplass. Fenne fikk også gull på stafetten, der hun gikk sammen med Thekla Brun-Lie og Marion Rønning Huber. 

Hun deltok i Junior-NM på ski 2012, og kom på åttendeplass på 5 km fri i klassen K19/20. I NM i skiskyting 2012 i Trondheim kom hun på 4.-plass på sprinten og 13.-plass på fellesstarten, og Hordaland SSK kom på fjerdeplass på stafetten. 

Etter skisesongen vant hun motbakkeløpet Stalheimskleiven Opp, 

### 2012-13

I september 2012 deltok hun i NM i rulleskiskyting 2012, vant der sprinten i klassen K20-21, og hun vant også den påfølgende jaktstarten.

Fenne ble tatt ut på elitelandslaget i 2012, og debuterte i verdenscupen med sprinten i Østersund i desember 2012. Der kom hun på 30.-plass og fikk sine første verdenscuppoeng. Hun var også med på det norske laget som vant verdenscup-stafetten i Hochfilzen 9. desember 2012. I slutten av november vant hun et løp i den europeiske IBU-cupen.

Hun var med på Norges lag som vant stafetten i VM i skiskyting 2013 i Nové Město, og hun var med dette Norges yngste deltaker noensinne som har deltatt i en VM-stafett i skiskyting. Individuelt kom hun på 77.-plass på normaldistansen. Hun fikk stafettsølv i NM i skiskyting 2013 sammen med Ann Kristin Flatland og Jori Mørkve, og i Junior-NM på ski 2013 vant hun 15 km fri teknikk i klassen K 19/20 år. 

I Norgescupen i skiskyting 2012/13 kom hun på 20.-plass med 56 poeng.

### 2013-14

Hun deltok i NM i rulleskiskyting 2013 i Mo i Rana, og kom der på tiendeplass på sprinten, og hun gikk seg opp til fjerdeplass på jaktstarten. I sesongstarten på Sjusjøen fikk hun fem bom på fire skytinger, og kom på niendeplass på 12,5 km.

I EM i skiskyting 2014 i Nové Město na Moravě kom Norge på 4 x 6 km stafett i U26-klassen, der Fenne gikk sammen med Ane Skrove Nossum, Bente Landheim og Marte Olsbu. Hun fikk to medaljer i Junior-NM i skiskyting 2014; gull på stafetten, og sølv på sprinten individuelt, i klassen K20/21. På normaldistansen kom hun på sjuendeplass.

I Norgescupen i skiskyting 2013/14 kom hun på 30.-plass med til sammen 24 poeng.

### 2014-15

Fenne kom på 14.-plass i sesongåpningen på Sjusjøen i november 2014, som ble vunnet av Dorothea Wierer, og i verdenscupåpningen Østersund kom hun på 21.-plass. Hun endte på 81.-plass sammenlagt i Verdenscupen i skiskyting 2013/14, med 21 poeng. Etterhvert konkurrerte hun mer i IBU-cupen, der hun fikk én stafettseier i desember, men hun fikk til sammen 112 poeng og endte på 44.-plass.

Mix stafett i NM i skiskyting 2015 ble arrangert i Karidalen i Østre Toten, og Fenne fikk der sølv i klassen Mix 17-senior sammen med Bjarte Mørkve og Erling Aalvik. Hoved-NM ble arrangert på Feed Skiarena i Vest-Agder, og Fenne kom er på 22.-plass på normaldistansen, åttendeplass på sprinten og sjuendeplass på jaktstarten. På stafetten kom Hordaland SSK på fjerdeplass, 12 sekunder bak bronsen.

Hun fikk til sammen 127 poeng i Norgescupen i skiskyting 2014/15, og endte på ellevteplass sammenlagt. Resultatene denne sesongen gjorde at Fenne mistet plassen på elitelandslaget, og ble flyttet til rekruttlandslaget foran sesongen 2015/16.

Sommeren 2015 vant hun motbakkeløpet Stalheimskleiva Opp.

### 2015-16

I august deltok hun i NM i rulleskiskyting 2015, der hun kom på femteplass på sprinten og sjetteplass på den påfølgende jaktstarten.

Fenne deltok både i Verdenscupen i skiskyting og IBU Cup denne sesongen. Hun fikk en god start i IBU Cup, med tredjeplass på sprinten i Idre i Sverige, og hun kom på andreplass på sprinten i Italia i mars. Hun fikk 188 poeng i sprintcupen i IBU Cup, og endte der på 15.-plass, og hun kom på 26.-plass i IBU Cup sammenlagt. Norge kom på tredjeplass i nasjonscupen med 6524 poeng, bak Russland og Tyskland. I verdenscupen fikk hun 84 poeng og endte på 55.-plass sammenlagt, og i sprintcupen kom hun på 65.-plass med 23 poeng. 

I Norgesmesterskapet i skiskyting 2016 vant Hordaland SSK kvinnestafetten, med Fenne på laget. Individuelt kom hun på tiendeplass på sprinten, fjerdeplass på jaktstarten og femteplass på fellesstarten. I Norgescupen i skiskyting 2015/16 kom hun på 25.-plass med 94 poeng.

Hun kom på 12.-plass i Norgescupen i motbakkeløp 2016.

### 2016-17

Fenne slet med forkjølelse før sesongstart i 2016, og stod over sesongåpningen. Hun fikk to pallplasseringer i stafett i Verdenscupen i skiskyting 2016/17, og endte på 78.-plass i verdenscupen totalt. Norge endte på 4.-plass i stafett og 6.-plass i nasjonscupen i verdenscupen denne sesongen.

Hun deltok i VM i skiskyting 2017 i Hochfilzen i februar 2017. Der kom hun på 58.-plass på sprinten, og gikk inn til 55.-plass på jaktstarten. Hun deltok også på stafetten, der Norge kom på 11.-plass. 

NM i skiskyting 2017 ble arrangert i Mo i Rana i mars, og Fenne vant sprinten, 3,5 sekunder foran Tiril Eckhoff. På jaktstarten fikk hun til sammen seks strafferunder, og fikk med det bronse, bak Eckhoff og Kaia Wøien Nicolaisen. På fellesstarten kom hun på åttendeplass, og på stafetten kom Hordaland SSK på femteplass.

I Norgescupen i skiskyting 2016/17 fikk hun til sammen 114 poeng, og endte på 27.-plass.

Hilde Fenne la opp etter sesongen 2017/18 og gjorde comeback i 2021. I sesongåpningen på Sjusjøen 13. november 2021 ble det 25.-plass.

Referanser
----------

1. ↑   Biathlon.com.ua, biathlon.com.ua person-ID 3136, besøkt 27. mai 2022[Hentet fra Wikidata]
2. ↑  Kondis.no - *Øyvind Heiberg Sundby norgesmeister i motbakkeløp*, besøkt 18. oktober 2017. (arkivert versjon)
3. ↑  Kondis.no - *Hilde Fenne vant en jevn 3000 meter*, besøkt 18. oktober 2017. (arkivert versjon)
4. ↑  EYOWF 2011 - *Girls' 6 km sprint*, besøkt 18. oktober 2017.
5. ↑  WYOWF 2011 - *Mixed Relay*, besøkt 18. oktober 2017.
6. ↑  Strafferunden.no - *I dag stod Hilde Fenne for "sjokket"* Arkivert 18. april 2021 hos Wayback Machine. besøkt 18. oktober 2017.
7. ↑  Norges skiskytterforbund - *NM 2011 - Sprint Kvinner* Arkivert 28. februar 2018 hos Wayback Machine. besøkt 18. oktober 2017.
8. ↑  Norges skiskytterforbund - *NM rulleskiskyting 2011* Arkivert 28. februar 2018 hos Wayback Machine. besøkt 18. oktober 2017.
9. ↑  IBU - *Hilde Fenne*, besøkt 18. oktober 2017.
10. ↑  Norges skiskytterforbund - *NM rulleskiskyting* Arkivert 28. februar 2018 hos Wayback Machine. besøkt 18. oktober 2017.
11. ↑  NRK.no - *– Tarjei vil nok få et ekstra «kick»*, besøkt 18. oktober 2017.
12. ↑  Nrk.no - «Stafettdebutant hadde stålkontroll», 9. desember 2012.
13. ↑  Østlendingen - *Landheim utenfor pallen i stor norsk dag*, besøkt 18. oktober 2017.
14. ↑  Dagbladet.no - *Blir tidenes yngste for Norge*, besøkt 18. oktober 2017.
15. ↑  Norges skiskytterforbund - *DnB Cup 2012-13* Arkivert 28. februar 2018 hos Wayback Machine. besøkt 18. oktober 2017.
16. ↑  Norges skiskytterforbund - *NM Rulleskiskyting 2013* Arkivert 28. februar 2018 hos Wayback Machine. besøkt 18. oktober 2017.
17. ↑  Norges skiskytterforbund - *Sesongstart Skiskyting - Sjusjøen* Arkivert 28. februar 2018 hos Wayback Machine.
 besøkt 18. oktober 2017.
18. ↑  Biathlonresults.com - *IBU Cup 2015/15*, besøkt 19. oktober 2017.
19. ↑  Norges skiskytterforbund - *NM Mix stafett ØTS-skisenter Karidalen 08.02.2015* Arkivert 19. oktober 2017 hos Wayback Machine. besøkt 18. oktober 2017.
20. ↑  Norges skiskytterforbund - *DnB Cup - Sammenlagtliste*, besøkt 19. oktober 2017.
21. ↑  Bergensavisen - *Fenne vraket fra landslaget*, besøkt 19. oktober 2017.
22. ↑  Norges skiskytterforbund - *NM Rulleskiskyting 2015 Sprint* Arkivert 28. februar 2018 hos Wayback Machine. besøkt 20. oktober 2017.
23. ↑  Norges skiskytterforbund - *NM Rulleskiskyting 2015 Jakt* Arkivert 20. oktober 2017 hos Wayback Machine. besøkt 20. oktober 2017.
24. ↑  Biathlonresults.com - *Add Content - 2015/16 - Cups - IBU Cup*, besøkt 20. oktober 2017.
25. ↑  EQ Timing - *DNB Cup - K Senior*, besøkt 20. oktober 2017.
26. ↑  Langrenn.com - *Mister sesongstart*, besøkt 20. oktober 2017.
27. ↑  Norges skiskytterforbund - *NM Sprint 2017* Arkivert 20. oktober 2017 hos Wayback Machine. besøkt 20. oktober 2017.
28. ↑  Norges skiskytterforbund - *NM Jaktstart 2017* Arkivert 20. oktober 2017 hos Wayback Machine. besøkt 20. oktober 2017.
29. ↑  Norges skiskytterforbund - *DNB Cup - Sammenlagtliste* Arkivert 20. oktober 2017 hos Wayback Machine. besøkt 20. oktober 2017.
30. ↑  Lie, Sindre (13. november 2021). «Eckhoff brast sammen da «verdens største talent» la opp – nå gjør Hilde (28) comeback». *NRK*. Besøkt 13. november 2021.
31. ↑  Sørhus, Martine (13. november 2021). «Seieren glapp for Røiseland etter sekundstrid: – Det er bittert». *NRK*. Besøkt 13. november 2021.

Eksterne lenker
---------------

* (en) Hilde Fenne – FIS (langrenn) Rediger på Wikidata

* (en) Hilde Fenne – IBU Rediger på Wikidata

* (en) Hilde Fenne – biathlon.com.ua Rediger på Wikidata

| * v
* d
* r
Verdensmestere i skiskyting, stafett for kvinner |
| --- |
| 3 × 5 km | 
* 1984: Sovjetunionen (Venera Tsjernysjova, Ludmila Zabolotnaja og Kaja Parve)
* 1985: Sovjetunionen (Venera Tsjernysjova, Jelena Golovina og Kaja Parve)
* 1986: Sovjetunionen (Kaja Parve, Nadejzda Belova og Venera Tsjernysjova)
* 1987: Sovjetunionen (Jelena Golovina, Venera Tsjernysjova og Kaja Parve)
* 1988: Sovjetunionen (Venera Tsjernysjova, Jelena Golovina og Kaja Parve)

 | Skiskyting |
| 3 × 7,5 km | 
* 1989: Sovjetunionen (Natalja Prikostsjikova, Svetlana Davydova og Jelena Golovina)
* 1990: Sovjetunionen (Jelena Batsevitsj, Jelena Golovina og Svetlana Davydova)
* 1991: Sovjetunionen (Jelena Belova, Jelena Golovina og Svetlana Davydova)

 |
| 4 × 7,5 km | 
* 1993: Tsjekkia (Jana Kulhavá, Jiřina Adamičková, Iveta Knížková og Eva Háková)
* 1995: Tyskland (Uschi Disl, Antje Harvey, Simone Greiner-Petter-Memm og Petra Schaaf)
* 1996: Tyskland (Uschi Disl, Simone Greiner-Petter-Memm, Katrin Apel og Petra Behle)
* 1997: Tyskland (Uschi Disl, Simone Greiner-Petter-Memm, Katrin Apel og Petra Behle)
* 1999: Tyskland (Uschi Disl, Simone Greiner-Petter-Memm, Katrin Apel og Martina Zellner)
* 2000: Russland (Olga Pyljova, Svetlana Tsjernousova, Galina Kukleva og Albina Akhatova)
* 2001: Russland (Olga Pyljova, Anna Bogalij, Galina Kukleva og Svetlana Isjmuratova)

 |
| 4 × 6 km | 
* 2003: Russland (Albina Akhatova, Svetlana Isjmuratova, Galina Kukleva og Svetlana Tsjernousova)
* 2004: Norge (Linda Tjørhom, Gro Marit Istad Kristiansen, Gunn Margit Andreassen og Liv Grete Skjelbreid Poirée)
* 2005: Russland (Olga Pyljova, Svetlana Isjmuratova, Anna Bogalij-Titovets og Olga Zajtseva)
* 2007: Tyskland (Martina Glagow, Andrea Henkel, Magdalena Neuner og Kati Wilhelm)
* 2008: Tyskland (Martina Glagow, Andrea Henkel, Magdalena Neuner og Kati Wilhelm)
* 2009: Russland (Svetlana Sleptsova, Anna Bulygina, Olga Medvedtseva og Olga Zajtseva)
* 2011: Tyskland (Andrea Henkel, Miriam Gössner, Tina Bachmann og Magdalena Neuner)
* 2012: Tyskland (Tina Bachmann, Magdalena Neuner, Miriam Gössner og Andrea Henkel)
* 2013: Norge (Hilde Fenne, Ann Kristin Flatland, Synnøve Solemdal og Tora Berger)
* 2015: Tyskland (Franziska Hildebrand, Franziska Preuß, Vanessa Hinz og Laura Dahlmeier)
* 2016: Norge (Synnøve Solemdal, Fanny Horn Birkeland, Tiril Eckhoff og Marte Olsbu)
* 2017: Tyskland (Vanessa Hinz, Maren Hammerschmidt, Franziska Hildebrand og Laura Dahlmeier)
* 2019: Norge (Synnøve Solemdal, Ingrid Landmark Tandrevold, Tiril Eckhoff og Marte Olsbu Røiseland)
* 2020: Norge (Synnøve Solemdal, Ingrid Landmark Tandrevold, Tiril Eckhoff og Marte Olsbu Røiseland)
* 2021: Norge (Ingrid Landmark Tandrevold, Tiril Eckhoff, Ida Lien og Marte Olsbu Røiseland)
* 2023: Italia (Samuela Comola, Dorothea Wierer, Hannah Auchentaller og Lisa Vittozzi)

 |